16,000 negozju se jkunu qed jieħdu rifużjoni ta' 50% fil-kontijiet tad-dawl tan-negozji, tul ix-xhur ta' Lulju, Awwissu u Settembru. Din l-iskema se tiswa €35 miljun. Dan tħabbar mill-Ministru ghall-Ekonomija Silvio Schembri u l-Kap Eżekuttiv tal-Malta Enterprise Kurt Farrugia. Il-Ministru Silvio Schembri qal li wara diskussjonijiet man-negozji ġie deċiż li tiżdied l-għajnuna massima għall-€7,500, flok dik ta' €1,500. Dan se jkollu 2 kriterji: n-numru ta' ħwienet u n-numru ta' impjegati. Huwa qal li l-għan ta' din l-iskema hija sabiex ittaffi l-piż fuq in-negozji, wara għal xi ġimgħat kellhom jagħlqu. Spjega li n-negozji eleġibbli huma dawk li kienu parti mill- wage supplement . Il-Kap Eżekuttiv ta' Malta Enterprise Kurt Farrugia qal li fl-ewwel ġurnata ta' Settembru, il-Malta Enterprise se tibgħat email lil dawk li kienu parti mill- wage supplement li ser ikunu jistgħu japplikaw online.